Notum sit omnibus futuris et presentibus, quod ego Ingelbertus et filius meus, Ingelbertus, donamus Deo et sanctis apostolis ejus Petro et Paulo, et ad locum Cluniacum, ubi dunnus Maiolus, abba, preesse videtur, aliquid de rebus nostris, quæ sunt sitæ in pago Matisconensi, in villa Monte: hoc est unam vineam terminatam de uno latere terra Sancti Petri, de alio terra Ruinaldi, de tribus partibus ipsis donatoribus; et habet in longum perticas XX, in utraque fronte III. Donamus etiam campum unum in ipsa villa, qui Fontanils vocatur, terminatum de uno latere terra Sancti Petri, de alio terra infantium Bovonis. Infra istas terminationes, totum ad integrum dono, ea ratione ut quandiu vixerimus teneamus, et singulis annis, in vestitura, dimidium modium persolvamus; post nostrum quoque discessum, ad Sanctum Petrum revertatur. Qui autem calumpniare voluerit, non valeat vindicare quod repetit, sed coactus judiciaria potestate, auri uncias III persolvat, et postea stabilis permaneat, stipulatione subnixa. S. Ingelberti et filii sui, Ingelberti, qui fieri et firmare rogaverunt. S. Gonterii. S. Bertegaudi. S. Otberti. S. Gundrici. S. Rotlanni. S. Adaldrici. S. Gausberti. Data mense septembri, regnante Lothario rege anno XV.